da en da nl ca da da da es da da da da da da da da da da da en en en da da da fr da da da de da da da da da da da nb da da da da da nl da en da da es nl da
Business-uddannelser åbner for 100 elever på Frederiksberg | NEXT Uddannelse København
11.8.2022 13:50:42 CEST | NEXT Uddannelse København
I denne uge slår NEXT på Frederiksberg som noget nyt dørene op for 100 business-elever, som bliver uddannet til at varetage stillinger inden for handel, detail, kontor og event. Businessuddannelserne har til huse på Julius Thomsen Gade og har en særlig medietoning, hvilket er en nyskabelse inden for erhvervsuddannelses-verdenen.
De knap 100 nye elever kan se frem til at dele fysiske rammer med Københavns Mediegymnasium, der også har til huse på Julius Thomsens Gade. Derudover vil de ligesom gymnasiets elever få en uddannelse med særligt fokus på medier. Uddannelsesdirektør på business på NEXT Martin Kramer-Jørgensen glæder sig over muligheden for at uddanne businesselever på Frederiksberg:
- Det er klart, at hjertet af Frederiksberg er en attraktiv placering for unge uddannelsessøgende. Fremtidens arbejdsmarked har i høj grad brug for medarbejdere med kompetencer inden for digitale medier og kommunikation, og det får de her, siger Martin Kramer-Jørgensen, og fortsætter:
- At vores elever deler adresse med gymnasie-eleverne fra Københavns Mediegymnasium giver i høj grad mening, da det er et gymnasium med en skarp mediefaglig vinkel. Faciliteterne og studie-dna’en giver business- og gymnasieeleverne rigtig gode muligheder for fagligt udvikling og et fedt socialt fællesskab, siger Martin Kramer-Jørgensen.
De nye businessuddannelser på NEXT Frederiksberg består af tre forskellige uddannelsesretninger:
- eud business (3-årig erhvervsuddannelse med praktik): 38 elever.
- eux business (4-årig kombineret faglært og gymnasial uddannelse): 30 elever.
- eus business (5 ugers erhvervsuddannelse for elever med en studentereksamen): 30 elever.
NEXT Uddannelse København udbyder erhvervs-, eux- og gymnasieuddannelser samt 10. klasser og efteruddannelse på mange adresser i Storkøbenhavn. Ud over Frederiksberg udbyder NEXT også businessuddannelser på Campus Ishøj, hvor der i år starter et eux business-hold.
Information om NEXT Uddannelse København
Carl Jacobsens Vej 25
Følg pressemeddelelser fra NEXT Uddannelse København
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra NEXT Uddannelse København
Forsvaret og erhvervsskoler går sammen om ny erhvervsrettet konstabeluddannelse25.8.2022 06:00:00 CEST | Pressemeddelelse
Konstabeluddannelsen skal være en formaliseret kompetencegivende erhvervsrettet uddannelse med afsluttende fagbevis. Et nyt samarbejde mellem Forsvaret og et konsortium af uddannelsesorganisationer gør det muligt.
20 NEXT-elever modtager medaljer og legater foran H.M. Dronningen9.5.2022 06:00:00 CEST | Pressemeddelelse
Tirsdag modtager 18 erhvervsskoleelever fra NEXT Uddannelse København svendeprøvemedaljer, mens to NEXT-elever hver modtager 100.000 kr. fra A.P. Møller Fondens legat til unge håndværkeres videre uddannelse i udlandet. Overrækkelsen foregår på Københavns Rådhus og overværes af H.M. Dronningen.
Kom med på et afbud og vandt DM i Skills2.5.2022 15:07:28 CEST | Pressemeddelelse
NEXT-elev Melina Moshtaghian løb med sejren inden for kosmetikerfaget efter kun en måneds forberedelse til DM i Skills.
13 NEXT-elever skal til DM i Skills21.4.2022 06:00:00 CEST | Pressemeddelelse
Fra den 28.-30. april skal 13 erhvervsskoleelever fra NEXT Uddannelse København konkurrere om at blive bedst i deres fag, når DM i Skills løber af stablen i Høng.
Ministerbesøg på NEXTs grønne tømreruddannelse5.4.2022 11:09:31 CEST | Pressemeddelelse
Bæredygtigt byggeri var på dagsordenen, da tømreruddannelsen hos NEXT Uddannelse København åbnede dørene for Børne- og Undervisningsministeren og Skatteministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022